น้ำมัน,ทองคำปิดพุ่งแรง/ดาวโจนส์บวก
หุ้นดาวโจนส์ปิดบวก 171.66 จุด ด้านราคาน้ำมันพุ่งแรง 2.29 ดอลลาร์ ขณะที่ทองคำเพิ่มขึ้น 12.80 ดอลลาร์
2 เม.ย. 2564

ดัชนีเฉลี่ยอุตสาหกรรมดาวโจนส์ปิดที่ 33,153.21 จุด เพิ่มขึ้น 171.66 จุด หรือ +0.52% ดัชนี เอสแอนด์พี 500 ปิดที่ 4,019.87 จุด เพิ่มขึ้น 46.98 จุด หรือ +1.18% ดัชนี แนสแดค ปิดที่ 13,480.11 จุด เพิ่มขึ้น 233.23 จุด หรือ +1.76%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 1 เม.ย. ขานรับความแข็งแกร่งของดัชนีภาคการผลิตสหรัฐ รวมทั้งการที่ประธานาธิบดีโจ ไบเดน ประกาศแผนลงทุนด้านโครงสร้างพื้นฐานวงเงินกว่า 2 ล้านล้านดอลลาร์
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤษภาคม เพิ่มขึ้น 2.29 ดอลลาร์ ปิดที่ 61.45 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม เพิ่มขึ้น 2.12 ดอลลาร์ ปิดที่ 64.86 ดอลลาร์ต่อบาร์เรล ทั้งนี้ ราคาน้ำมันปรับขึ้นหลังโอเปกพลัสตกลงปรับเพิ่มกำลังผลิตแบบค่อยเป็นค่อยไปในช่วง 3 เดือนข้างหน้า
ราคาทองคำตลาดโคเม็กซ์ งวดส่งมอบเดือนเมษายน เพิ่มขึ้น 12.80 ดอลลาร์ ปิดที่ 1,728.40 ดอลลาร์ต่อออนซ์